РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/285-21

30. јун 2021. године

Б е о г р а д

З А П И С Н И К

48. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 30. ЈУНА 2021. ГОДИНЕ

 Седница је почела у 9.30 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Невена Веиновић, Виолета Оцокољић, Лука Кебара, Вук Мирчетић, Угљеша Мрдић, Оља Петровић, Жељко Томић, Миленко Јованов, Јован Палалић и Тома Фила.

 Седници је присуствовао и Милош Терзић, заменик члана Одбора Илије Матејића.

 Борисав Ковачевић, заменик члана Одбора Ђура Перића, приступио је седници у току разматрања 1. тачке дневног реда.

 Седници нису присуствовали чланови Одбора: Милена Поповић, Дубравка Краљ Балинт Пастор и Марија Јевђић, нити њихови заменици.

На предлог председника, Одбор је једногласно (12 гласова за) усвојио следећи

Д н е в н и р е д:

1. Разматрање Предлога закона о изменама и допунама Закона о високом образовању, који је поднела Влада (број 011-975/21 од 4. јуна 2021. године), у појединостима.

 **Прва тачка дневног реда:** Разматрање Предлога закона о изменама и допунама Закона о високом образовању, који је поднела Влада (број 011-975/21 од 4. јуна 2021. године), у појединостима

 Одбор је, у складу са чланом 164. Пословника Народне скупштине, размотрио амандман на члан 20. Предлога закона о изменама и допунама Закона о високом образовању, који је поднео Одбор за образовање, науку, технолошки развој и информатичко друштво и сматра да је у складу са Уставом и правним системом Републике Србије.

 Одбор је одлуку донео једногласно (13 гласова за).

 За известиоца Одбора на седници Народне скупштине одређен је председник Одбора.

 Седница је завршена у 9.35 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић